
****

**Arolygon Ôl-raddedig (PTES)**

**Hysbysiad Preifatrwydd**

Mae’r hysbysiad preifatrwydd hwn yn egluro sut fydd eich data personol yn cael ei brosesu ar gyfer yr Arolwg Profiad Dysgu Ôl-raddedig (PTES).

Prifysgol Glyndŵr yw Rheolwr Data eich data personol yn eich atebion i’r arolwg. Mae hyn yn golygu bod gan Brifysgol Glyndŵr y cyfrifoldeb cyfreithiol craidd i ddiogelu’r wybodaeth a sicrhau ei fod yn cael ei brosesu yn unol â’r deddfau diogelu data.

Cynhelir yr arolwg gan Advance HE (Higher Education Academy gynt) ar ran darparwyr addysg uwch yn cynnwys Prifysgol Glyndŵr. Mae Jisc (sefydliad sy’n darparu cymorth data a TG yn y sector addysg uwch) yn storio a throsglwyddo data’r arolwg i Advance HE ar ran Prifysgol Glyndŵr.

Bydd data a ddarperir yn yr arolwg hwn yn cael ei ddefnyddio ar gyfer dadansoddi gan Brifysgol Glyndŵr, er mwyn gwella ein dealltwriaeth o’r profiad addysgu ôl-raddedig ac i lywio penderfyniadau ynghylch ein darpariaeth ôl-raddedig. Bydd eich cyfeiriad e-bost myfyriwr a rhif myfyriwr yn cael eu defnyddio i weinyddu’r arolwg, ond mae Prifysgol Glyndŵr yn dileu’r dangosyddion hyn cyn rhannu canlyniadau. Mae’n bwysig eich bod yn dilyn y canllawiau o fewn yr arolwg i osgoi cynnwys unrhyw wybodaeth all arwain atoch chi neu eraill yn cael eich adnabod yn eich atebion. Ni fydd eich data personol na’ch atebion i’r arolwg yn cael eu defnyddio er mwyn eich adnabod nac i wneud penderfyniadau amdanoch yn bersonol. Ni fyddwch chi’n cael eich adnabod mewn unrhyw gyhoeddiad gan Brifysgol Glyndŵr sy’n ymwneud â chanlyniadau’r arolwg.

**Sut rydym yn casglu ac yn defnyddio'ch gwybodaeth**

Bydd data a ddarperir yn yr arolwg hwn yn cael ei ddefnyddio ar gyfer dadansoddi gan Brifysgol Glyndŵr, er mwyn gwella ein dealltwriaeth o’r profiad addysgu ôl-raddedig ac i lywio penderfyniadau ynghylch ein darpariaeth ôl-raddedig. Bydd yr holl atebion a gesglir yn yr arolwg yn cael ei gadw gan Jisc (prosesydd data) ar ran Prifysgol Glyndŵr. Bydd eich atebion yn cael eu cadw’n ddiogel gan y Brifysgol, Jisc ac Advance HE.

Mae’r holl sefydliadau sy’n cymryd rhan, yn cynnwys Prifysgol Glyndŵr, wedi cytuno i beidio datgelu unrhyw unigolion wrth adrodd ar eu canlyniadau’n fewnol nac allanol, a byddent yn sicrhau na ellir adnabod unrhyw unigolion yn y canlyniadau hynny. Bydd y set ddata llawn ar gael i Advance HE a’i [is-broseswyr](https://www.advance-he.ac.uk/student-surveys-data-processors) er mwyn cynnal ymchwil a dadansoddiad lefel cenedlaethol.

**Y math o ddata rydym yn ei gasglu**

Byddwn yn defnyddio data a gedwir ar ein system gofnod myfyrwyr a gwneud data a ddarperir gennych chi yn eich atebion yn yr arolwg. I wneud llenwi’r arolwg mor hawdd â phosibl, mae peth o’r data rydych eisoes wedi ei roi i’r Brifysgol wedi ei lwytho’n barod. Mae’r data hwn yn cynnwys eich cyfeiriad e-bost myfyriwr, dull astudio, cyfadran, adran a’ch rhaglen astudio fel sydd wedi ei nodi ar ein system gofnod myfyrwyr.

Efallai y byddwn yn gofyn i chi ddarparu peth data demograffig sy’n cynnwys data categori arbennig megis, e.e. ethnigrwydd, gwlad breswyl, rhywedd ac a oes gennych anabledd, yn yr arolwg ei hun.

**Ar ba sail ydych yn prosesu fy nata?**

Dim ond gan staff perthnasol y Brifysgol y bydd eich data personol yn cael ei ddefnyddio lle mae’r data’n angenrheidiol iddynt gyflawni eu rôl ddynodedig. Mae hawl i’r data craidd wedi ei gyfyngu i’r Tîm Cynllunio ac Adrodd ar gyfer dibenion dadansoddi. Ar ôl hynny, hawl i ganlyniadau di-enw wedi eu cyfuno yn unig fydd gan staff y sefydliad.

Rydym yn prosesu eich data personol ar sail eich caniatâd. Nid yw’n orfodol nac yn ofynnol i chi gymryd rhan yn yr arolwg. Fodd bynnag, os ydych yn dewis cymryd rhan, gallwch dynnu eich caniatâd i gael eich atebion yn yr arolwg wedi eu defnyddio yn y modd a nodir yma yn ôl a byddwn yn dinistrio eich atebion unigol i’r arolwg, fodd bynnag, byddwn yn cadw’r data achrededig, di-enw lle nad ydych yn cael eich adnabod o fewn ein setiau data.

Gallwch dynnu eich caniatâd yn ôl ar unrhyw adeg yn y dyfodol. Os ydych yn dymuno tynnu eich caniatâd yn ôl cysylltwch â [planningandreporting@glyndwr.ac.uk](mailto:planningandreporting@glyndwr.ac.uk).

**Pa mor hir y cedwir eich gwybodaeth?**

Prosesir gwybodaeth sy’n eich adnabod yn yr atebion i’r arolwg cyhyd ag y bydd yn gwbl angenrheidiol i’n Tîm Cynllunio ac Adrodd gynnal dadansoddiad o’r canlyniadau’n unig, wedi hynny bydd unrhyw wybodaeth sy’n eich adnabod yn cael ei dynnu o’r data craidd cyn rhannu canlyniadau’r arolwg yn fewnol neu allanol. Cedwir data sy’n eich adnabod o fewn ein system Jisc cyhyd ag sy’n angenrheidiol i gadw a chyhoeddi canlyniadau’r arolwg. Byddwn yn cadw data cychwynnol di-enw ar ôl i’r arolwg ddod i ben er mwyn ei ddefnyddio mewn ymchwil hydredol i ansawdd addysgu a phrofiad y myfyriwr.

**Eich hawliau**

Dan y ddeddfwriaeth diogelu data, mae gennych hawliau penodol, yn cynnwys yr hawl i:

* Dynnu eich caniatâd yn ôl lle mae hynny’n sail gyfreithiol ein prosesu
* Eich data personol a brosesir gennym
* Cywiro gwallau mewn data personol sydd gennym amdanoch
* Cael eich anghofio, hynny yw, tynnu eich manylion oddi ar y systemau a ddefnyddir gennym i brosesu data personol.
* Cyfyngu’r prosesu mewn ffyrdd penodol
* Cael copi o'ch data ar ffurf electronig a ddefnyddir yn gyffredin
* Gwrthwynebu prosesu penodol o’ch data personol gennym.

Yn dibynnu ar yr amgylchiadau a natur eich cais efallai na fydd yn bosibl i ni brosesu’r hawliau hyn yn llawn. Mae gwybodaeth bellach ynghylch eich hawliau ar gael gan Swyddfa'r Comisiynydd Gwybodaeth (ICO) [yma](https://ico.org.uk/for-organisations/guide-to-data-protection/guide-to-the-general-data-protection-regulation-gdpr/individual-rights/#:~:text=The%20right%20to%20be%20informed,The%20right%20to%20erasure).

**Sut i weithredu eich hawliau data?**

Os hoffech weithredu eich hawliau, cysylltwch â'n Swyddog Diogelu Data yn [dpo@glyndwr.ac.uk](mailto:dpo@glyndwr.ac.uk)

**Sut i ofyn cwestiynau neu fynegi pryderon?**

Os oes gennych unrhyw gwestiynau, sylwadau neu bryderon ynghylch sut yr ydym yn prosesu eich data personol, cysylltwch â'n Swyddog Diogelu Data [dpo@glyndwr.ac.uk](mailto:dpo@glyndwr.ac.uk).

Mae gennych hefyd yr hawl i gwyno’n uniongyrchol i’r ICO yn <https://ico.org.uk/make-a-complaint/> neu drwy'r post i Information Commissioner’s Office, Wycliffe House, Water Lane, Wilmslow, Cheshire, SK9 5AF.